Un centenar d’establiments costaners de la ciutat participen en la campanya ‘Pren nota. Recicla vidre’ - Valencia Noticias
Un centenar d’establiments costaners de la ciutat participen en la campanya ‘Pren nota. Recicla vidre’
11 de julio de 2017 by Redacción	No Comments	València Notícies | Redacció.- Un centenar d’establiments hotelers de les zones de costa de la ciutat participen enguany en la campanya “Pren nota. Recicla vidre”, que impulsa l’Ajuntament amb la col·laboració d’Ecovidrio i la Federació Empresarial d’Hoteleria de València. La regidora de Medi Ambient, Pilar Soriano, ha presentat hui el Pla d’Estiu, i ha rebut el guardó a València per ser el municipi que va reciclar més volum de vidre en la campanya de l’any passat.
Si bé l’objectiu inicial era aconseguir la participació d’uns 80 locals, són ja un centenar els que s’han sumat a la campanya, ha explicat la regidora. La presentació de la iniciativa ha comptat amb la presència del gerent d’Ecovidrio, Roberto Fuentes, i del gerent de la Federació Empresarial d’Hoteleria de València, David Izquierdo.
Com l’any passat, València forma part del conjunt de 74 municipis costaners que participen en esta campanya dirigida als locals de restauració i hoteleria de les zones de platja, l’objectiu de la qual és incrementar els percentatges de recuperació i reciclatge d’envasos de vidre. De fet, el 2016 València va ser la ciutat que va obtindre un millor resultat, per la qual cosa la regidora Soriano ha rebut hui el guardó que acredita esta bona pràctica, de mans del gerent d’Ecovidrio.
La campanya 2017 va començar l’1 de juny passat amb una primera fase de presa de contacte amb els establiments, per a facilitar-los els mitjans de recollida. La segona fase es desplegarà durant juliol i agost, mesos durant els quals els locals rebran el suport del personal d’Ecovidrio per a garantir el bon desenvolupament dels processos. De fet, ha explicat el gerent de l’entitat, Roberto Fuentes, s’ha habilitat un espai en el web d’Ecovidrio perquè la clientela dels establiments puga puntuar la seua labor, i els cinc locals que, en l’àmbit estatal, obtinguen més puntuació rebran un reconeixement i un premi específic.
La regidora de Medi Ambient i Platges, Pilar Soriano, ha subratllat la importància d’estimular i donar suport a la labor del reciclatge d’elements, i ha recordat algunes de les nombroses accions que des del govern municipal s’han dut a terme amb esta finalitat. Així, el 2016 es va incloure una addenda en el conveni entre l’Ajuntament i Ecovidrio per la qual es posava en marxa lar recollida de vidre “porta a porta” als locals d’hoteleria de Ciutat Vella, que, ha afirmat, “està donant molt bons resultats”. De fet, durant l’any passat es van recollir més de 613.600 quilos de vidre per este sistema, i enguany, fins al 31 de maig passat, ja s’han recuperat 320.430 quilos, la qual cosa suposa un increment proporcional del 25,3 %.
Així mateix, Soriano s’ha referit també a la campanya porta a porta, en este cas a Russafa durant el període de Falles: en les festes de l’any passat, durant un període de 14 dies, se’n van recollir 32.400 quilos; i el 2017, durant un període de campanya de 8 dies, se’n van recollir 23.500 quilos, és a dir, un augment percentual del 26,9 %. Finalment, la campanya “Vidre a banda”, que es desplegava entre les comissions falleres, va permetre recollir-ne 110.000 quilos el 2016, i 112.176 el 2017, unes xifres que signifiquen un increment de l’1,98 %.
Tant el gerent d’Ecovidrio, Roberto Fuentes, com el gerent de la Federació Empresarial d’Hoteleria de València, David Izquierdo, han agraït el suport de l’Ajuntament en les iniciatives de sensibilització i de recollida efectiva del vidre per al seu reciclatge. El representant dels hotelers, David Izquierdo, ha destacat la importància del sector de l’hoteleria en l’economia valenciana: representa un 13 % del PIB de la Comunitat i ocupa 175.000 persones (amb un increment en la contractació respecte al 2016 del 6 %, tal com ha apuntat).
La regidora de Medi Ambient, Pilar Soriano, ha conclòs l’acte de presentació de la campanya “Pren nota. Recicla vidre” amb una crida a la ciutadania a fer un ús correcte dels envasos de vidre, afavorir-ne la recollida en contenidors adequats perquè puguen ser reciclats i, en cap cas, introduir-los a les zones de platja.
L’Ajuntament atén la reivindicació del pares i les mares del CEIP Max Aub i inicia les obres per ampliar el pati
La Comissió Taula acordarà propostes per a millorar el funcionament dels grups municipals
Un autobús donat per l’EMT amb material escolar arriba a Mali
Educació facilita per primera vegada l’acollida d’estudiants Erasmus per a la realització de pràctiques en centres educatius valencians
L’Ajuntament rebrà demà els primers 16 veïns de la ciutat que cvoran la mascletà des del balcó
Giner pregunta a Ribó per què no li interessa conéixer l’opinió dels valencians sobre les tradicions
Ciutadans (Cs) acusa al tripartit d’incomplir els seus compromisos amb la Setmana Santa Marinera
Malilla: Nous carrers, descongestió del trànsist i repintat dels carrers del barri
El Consell aprova l’avantprojecte de Llei de Taxes de la Generalitat 22 de julio de 2017 10:02
By Redacción València Notícies| Redacció.– La vicepresidenta i portaveu del Consell, Mónica Oltra, ha informat en la roda de premsa posterior al ple, reunit a Ademuz, que el Govern valencià ha aprovat l’avantprojecte de Llei de Taxes de la Generalitat. “Aquesta era una assignatura pendent des de fa més de 12 anys,... Llegir més→
Xavier Rius convoca una reunió amb Lo Rat Penat per a clarificar els motius de la denegació d’una subvenció cultural 22 de julio de 2017 09:54
By pressvalencia El diputat de Cultura, Xavier Rius, ha convocat el president de Lo Rat Penat, Enric Esteve, que ha assistit acompanyat pel membre de la Junta de Govern, Vicent Boluda, a una reunió celebrada a les dependències de la Diputació de València, amb el propòsit de conèixer l’equip directiu i poder... Llegir més→
El Consell aprova l’avantprojecte de Llei de Taxes de la Generalitat22 de julio de 2017La Diputació ajudarà a Aras de los Olmos a adequar el camí d’accés al seu Observatori Astronòmic22 de julio de 2017
Xavier Rius convoca una reunió amb Lo Rat Penat per a clarificar els motius de la denegació d’una subvenció cultural22 de julio de 2017El projecte ‘Barris per l’Ocupació’ es consolida amb 8 centres locals a la ciutat21 de julio de 2017
El Centre del Carme va superar al juny les xifres de visitants de tot 201622 de julio de 2017Chlorophile, Frida i Mediterranean Roots participen en la segona semifinal del Sona la Dipu amb La Pegatina i Sidonie22 de julio de 2017
Valencia noticias , licencia Creative Commons	Acceder - Diseño Jose Cuñat - Designed by Gabfire Themes Leer entrada anteriorUn centenar de establecimientos costeros de la ciudad participan en la campaña ‘Toma nota. Recicla vidrio’Valencia Noticias | Redacción.- Un centenar de establecimientos hosteleros de las zonas de costa de la ciudad participan este año...Cerrar